Harlem.
Pada tahun 1920-an,
ia Tempat Tumpuan Orang Hitam untuk orang Hitam baharu.
Dalam Penghijrahan Besar,
Orang Selatan Hitam melarikan diri daripada genggaman Jim Crow
dan kini mencari kebebasan masing-masing.
Kebebasan untuk membayangkan, kebebasan untuk menjadi Hitam
atau hanya untuk hidup.
Orang-orang terkenal akan pindah ke sini.
Ketibaan mereka membangkitkan Pembaharuan Harlem,
pusat budaya Hitam yang membangun,
muzik, sastera, seni,
aktivisme dan makanan.
Jiwa Selatan mereka mentakrifkan masakan Harlem.
Ia berterusan hari ini
dalam penjual jalanan, kedai makan dan bar koktel kejiranan itu,
semua warisan hidup Pembaharuan.
Apabila kita lukis lukisan itu,
apabila kita nyanyikan lagu itu, ia belum selesai sehingga kita makan.
TEMPAT TUMPUAN ORANG KULIT HITAM
Aku, juga, menyanyi Amerika
Aku saudara yang lebih gelap
Mereka suruh aku makan di dapur Saat orang datang
Namun aku ketawa dan makan dengan baik Menjadi kuat
Esok, aku akan duduk di meja itu Saat orang datang
Tiada siapa akan berani kata "Makan di dapur"
Lagipun, mereka akan lihat betapa cantiknya aku
Betapa cantiknya aku
Dan berasa malu
Aku juga Amerika
Apabila orang Amerika Afrika meninggalkan orang tersayang dari Selatan,
mereka membawa budaya dari rumah.
Mereka membawa tradisi dan kraf
yang menghasilkan hubungan baharu dan perniagaan baharu.
Selamat datang!
Selamat datang ke Charles Pan-Fried Chicken!
Selama bertahun-tahun, saya dengar kisah legenda Harlem, Charles Gabriel.
Seorang cef calon James Beard dan pendatang terus dari Selatan
yang ayamnya masih digoreng di dalam kuali besi tuangan lama.
Hari ini, Cef Charles dan anak didiknya, Cef Quie
menjemput saya untuk menikmati hidangan luar menu
manis dan savuri yang merupakan makanan ruji Harlem.
Cef Charles, Cef Quie.
- Apa khabar? Selamat berkenalan. - Apa khabar?
Saya berbesar hati bertemu awak.
- Saya sangat hargai awak. - Apa khabar?
Duduklah di sini. Kami sudah letak kutleri.
Kami masak ayam ini. Saya akan layan awak.
Cef Charles, duduk. Biar saya layan awak.
Baiklah.
Saya suka melihat awak dilayan.
- Terima kasih. - Awak layak dilayan.
Saya gembira dapat bersama awak.
Terima kasih.
Saya juga rasa sedih
kerana saya ambil masa yang lama untuk makan makanan awak,
tapi saya gembira akhirnya saya dapat makan.
Tengoklah pinggan yang cantik ini.
- Ini dia. - Terima kasih.
- Sama-sama. - Terima kasih.
Ini nampak enak.
- Saya harap awak tahu apa ini. - Saya tahu apa ini.
- Ayam dan wafel, bukan? - Betul.
- Saya tahu… - Awak silap.
Ini Wafel dan Ayam Goreng Charles.
- Maaf. Ya. - Itulah perbezaannya.
- Mahu sedikit madu? - Boleh juga.
- Sudah tentu. - Begitu cara awak makan?
- Begitulah caranya. - Baiklah. Mari lakukannya.
- Ini satu kemestian. Ini penting. - Ya.
Sedikit saja.
Nampak sedap.
Bagus.
Apa pendapat awak? Makan dengan tangan. Bagus.
Saya makan dengan tangan. Bagus.
Wah.
Ya.
- Oh, Tuhan. - Awak sedang rasai sentuhan Charles.
Ia membawa awak kembali ke masa awak bermain.
Ditinggalkan seseorang. Tak tahu nak makan apa. Tiada makanan.
Jadi, dah terlambat untuk makan malam.
Terlalu awal untuk sarapan.
Wafel ayam hidangan sempurna di tengah-tengah.
Wah.
Ini sangat hebat.
Terima kasih.
Awak takkan dapat kerak sebegitu
tanpa digoreng tohor.
Saya perlu dapatkan kuali yang dibuat di Selatan di kilang keluli.
Mereka pernah buat kuali saya. Saya bawanya ke New York.
Bilakah masa itu?
Masa itu,
- saya rasa 40 tahun lalu. - Kuali berusia 40 tahun.
- Ya. - Ya.
Saya cuma ada kuali biasa. Ia terlalu kecil.
Kuali ini dibuat cukup-cukup untuk muatkan empat kuali di atas dapur.
Semuanya digunakan.
Semuanya…
Selepas itu, saya beli trak.
Saya seorang saja yang ada trak makanan ketika itu.
- Ya? Pada awal 80-an? - Ya.
Tahun 80-an. Betul.
Mereka mengejar saya dengan kereta, tapi mereka tak boleh.
- Mengejar trak awak? - Ya.
Ia jadi terkenal. Saya kata, "Wah. Saya rasa saya perlu buka restoran."
Waktu itulah saya buka restoran pertama saya.
Kisah awak bermula di Carolina Utara. Ceritakan tentang zaman kanak-kanak awak.
Saya ada 12 adik-beradik lelaki dan 8 adik-beradik perempuan, jadi…
12 adik-beradik lelaki dan 8 adik-beradik perempuan?
Ya.
Saya nak pastikan penonton benar-benar faham.
Ya. 12 adik-beradik lelaki, 8 adik-beradik perempuan.
Kami buat tanaman kongsi.
Kadangkala kami terpaksa berjalan lima batu ke padang kapas.
Kami pergi pada pukul 6:00 dan kami balik pada pukul 6:00.
Kami balik rumah. Kemudian kami perlu sembelih ayam.
Semua orang ada kerja.
Kerja saya membalikkan ayam di dalam kuali. Itu kerja saya.
Kami tak ada dapur seperti ini. Kami ada dapur kayu, awak tahu?
Mak saya beritahu saya apa nak buat. Dia kata, "Mak nak kamu balikkan ayam
setiap beberapa minit." Jadi, itulah yang saya buat.
Dia kata, "Sentiasa potong ayam,
perasakan ayam. Biar ia diperap selama lapan jam."
"Selepas lapan jam, kamu goreng."
Jadi, setiap hari kami datang,
kami akan sediakan ayam untuk keesokan harinya.
Jadi, awak tak letak air garam?
Tak letak susu mentega?
- Tiada semua itu? - Tak. Saya guna susu biasa dan telur.
- Itu saja. Susu dan telur. - Susu dan telur.
Serta perasa istimewa Ma yang dia beri untuk saya letak.
Adakah awak membesar dengan resipi yang sama?
Resipi yang sama.
Mak saya berikan saya resipi ini dan saya nak kongsi dengan orang.
Jadi, kalian boleh rasa resepinya.
Menghidupkan warisan dan resipi mak awak.
- Awak pernah rindui Selatan? - Tak.
Semasa saya di Selatan, saya bekerja di sebuah ladang tenusu.
Pada suatu hari, saya perah susu lembu dan terjatuhkan sebaldi susu.
Seorang lelaki datang dan dia tendang saya.
Sebab saya tumpahkan susu.
Dia hina saya. Dia suruh saya balik.
Jadi, saya balik. Beritahu mak.
Tapi saya masih kembali.
Saya tiada pilihan. Saya kembali sebab saya perlukan duit.
Awak perlu kembali.
Ya, saya kembali.
Dia cuma bersopan. Dia kata dia ditendang.
Dia dipukul dan berjalan pulang terenjut-enjut.
Mereka belasah dia sebab tak sengaja tumpahkan susu.
Ya.
Sebab itulah ketika saya ke New York,
ia satu rahmat sebab saya boleh buat apa yang saya nak buat.
Bukan apa yang orang lain suruh.
Saya rasa saya bebas.
Ya.
Jadi, Cef Quie,
bagaimana awak kenal Cef Charles?
Saya sanjungi lelaki ini
seumur hidup saya. Dia pernah bekerja di Copeland's.
Saya selalu ke sana bersama keluarga pada hari Ahad apabila duit kami cukup.
- Ya. - Saya minta kerja dengan dia di dapur.
Kali pertama saya bersama dia di dapur
adalah semasa bekerja dengan gereja yang berikan gelandangan makan.
Hebat.
Meminta bantuan salah satu idola awak
pada saat yang amat sukar
di mana banyak restoran gulung tikar
yang kata, "Saya akan bantu awak."
Hal itu juga sesuatu yang saya perhatikan.
Sebahagian daripada pengalaman orang Hitam
ialah mengambil sesuatu yang sepatutnya menewaskan awak
dan ia menjadi warisan baharu.
Itu budaya Hitam terhebat yang saya boleh bayangkan.
Semangat Pembaharuan untuk teruskan hidup.
Sebab itulah restoran Harlem kita sangat penting. Ini sejarah.
Teruskan hidup.
Perbualan dengan kalian berdua ini
sesuatu yang saya takkan lupa.
Saya berbesar hati untuk belajar daripada awak.
Saya juga berterima kasih kepada awak
sebab awak ajari kami semua
tentang cara untuk kita lindungi
legenda-legenda dalam komuniti kita.
- Terima kasih. - Cef Quie, terima kasih untuk itu.
Cef Charles juga.
- Saya hargai awak. Terima kasih. - Terima kasih.
Cef Charles sebahagian daripada kelompok terkenal
bagi perniagaan Hitam Harlem yang berjaya,
yang lahir daripada warisan Pembaharuan Harlem,
sewaktu kesenian cef dan artis jaz Hitam
bergabung bersama.
Jadi, saya akan berjumpa pemilik restoran terkenal,
Alexander Smalls,
yang paling terkenal kerana membuka semula kelab popular Pembaharuan,
Minton's Playhouse.
Serta restoran sepemiliknya, Cecil.
Sudah bertahun berlalu sejak saya berpeluang
duduk di meja yang direbut orang ini.
Tempat artis dan orang kenamaan pernah makan.
Helo, kawan. Apa khabar?
- Gembira berjumpa awak. - Baik. Gembira berjumpa awak.
- Dah lama awak tak datang. - Betul.
Helo.
Awak makin tinggi berbanding dengan dulu.
Orang hanya lupa. Orang lupa.
Selamat kembali ke Harlem.
Terima kasih banyak. Seronok dapat kembali.
- Terutamanya kembali ke sini. - Saya tahu, terima kasih. Saya hargainya.
Ini hentian yang betul
sebab ini meja makan yang paling menjadi rebutan di Harlem.
Jika awak imbau semula kenangan,
CEF & PEMILIK RESTORAN
…dan awak baca
beberapa cerita dan novel penulis-penulis Harlem,
jika awak teliti muzik-muziknya.
PENYAJAK & PENULIS
"Gimme a Pigfoot and a Bottle of Beer."
Berikan aku kaki babi
Dan sebotol bir
Makanan selalunya…
bergabung
dengan gaya hidup orang Hitam dan perang.
Saya suka memikirkan
bagaimana kita takkan ada
Pembaharuan tanpa makanan kita.
Makanan tak dianggap
setaraf dengan seni dan sastera,
tapi makanan sebenarnya punca semua itu.
Apabila kita lukis lukisan itu, apabila kita nyanyikan lagu itu,
apabila kita buat semua perkara kreatif ini,
ia belum selesai sehingga kita makan.
Maksud saya, awak tak boleh ketepikannya.
Di mana sejarah kita bermula, ia ada di sana.
Bagi ramai orang yang berhijrah dari Selatan,
mereka akan adakan parti sewa.
Mereka akan berkumpul di rumah masing-masing
dan jual makanan yang mereka masak.
- Makanan itu penting. - Makanan itu penting.
Mereka akan cipta dinamik sosial
di pangsapuri atau kediaman persendirian mereka.
Apabila saya baca tentang Pembaharuan Harlem
dan saya baca tentang parti-parti yang mereka adakan…
saya dapat inspirasi.
Awak memelihara perkara yang sangat penting
- dalam warisan Harlem. - Sebab itulah saya buat kerja ini.
Saya sediakan makanan hebat. Saya harap.
Wah!
Oh, Tuhan.
"Wah" untuk kuantitinya atau "wah "untuk hidangannya?
- Banyak yang perlu difahami. - Banyak yang perlu difahami.
Beritahu saya semuanya.
Okey. Jadi, apa yang kita ada di sini
ialah stu ham keting babi dengan kacang lima hijau.
Dengan lobak heirloom. Jagung.
Jagungnya manis sekarang.
Ada tomato yang dihancurkan, sej, taim, rosemary.
Perut babi salai untuk serlahkan rasanya lagi.
Ya.
- Saya rasa awak akan suka. - Saya rasa saya akan suka.
Kita juga ada nasi hitam.
Sebab ia salah satu nasi kegemaran saya.
Sama dengan beras merah, iaitu beras Afrika
yang dibawa ke Carolina Selatan, seperti emas Carolina.
Marilah makan.
Saya berbesar hati dapat kembali ke sini bersama awak.
- Saya gembira awak kembali ke Harlem. - Makan makanan awak.
- Kembali ke Harlem. - Ya.
- Kacang lima, ham keting babi. - Awak perlu ambil semuanya. Ia besar…
Saya sedang ambil. Saya cuba ambil semuanya. Kami bergaduh sekarang.
Saya perlu ambil yang lain yang lebih bersedia untuk diambil.
- Betul. - Lihat saiznya.
Saiznya besar sebab tak banyak daging padanya.
- Betul. - Tapi rasanya enak.
Sangat.
Selepas saya rendamkannya selama sehari dan keringkannya,
saya panggangnya di dalam ketuhar
selama beberapa jam dan ia jadi rangup.
Saiznya berkurangan.
Kemudian, saya letakkannya
dalam stok ham yang saya buat terlebih dahulu.
Bawang, saderi dan bawang putih.
Kemudian saya tambahnya, tumis dan brais selama beberapa jam.
Akhir sekali, saya tambah sedikit wain merah.
- Kemudian kita ada makanan istimewa. - Ini bukan makanan hari bekerja.
Tengok ini.
Saya harap sangat-sangat orang boleh hidu bau yang hebat ini.
Betul.
- Tapi ini budaya Selatan di atas pinggan. - Betul.
Awak suka?
Dagingnya macam mentega. Betul.
Saya masih suka
dua hidangan kegemaran saya semasa kecil.
Babi dan kacang,
yang sangat penting dalam budaya kita.
Yang satu lagi succotash.
Sebab ia pentafsiran semula hidangan klasik saya.
Kita boleh tafsirkan semula hidangan klasik.
Sudah tentu. Apa saja tafsiran ini,
ia sangat enak, jadi…
Kisah awak, terutamanya,
satu jambatan yang unik dan penting dari penghijrahan 1900-an ini
ke Harlem hari ini.
Dari Carolina Selatan, keputusan untuk datang ke Harlem
dan apa yang berlaku dalam hidup awak pada masa itu.
Ibu saudara dan bapa saudara saya, yang saya sayang,
ialah mentor saya. Ibu saudara saya pemain piano klasik
dan dia ajari saya muzik klasik dan piano klasik.
Bapa saudara saya cef yang ajari saya cara untuk bermimpi melalui makanan.
Dia ajari saya bahawa makanan sebuah bahasa
dan saya boleh belajar bahasa itu dan bersikap ekspresif.
Tapi perkara yang paling penting ialah siapa yang ada kuasa.
Orang yang pegang sudu,
orang yang buat makanan itu ada kuasa.
Serta dihormati orang.
Saya sentiasa tahu saya mahukannya.
Baiklah.
Bagi awak, ada satu tempoh pertengahan
di mana awak di Manhattan, bukan di Harlem.
Saya tertanya-tanya apakah pengalaman awak dalam tempoh itu semasa awak cuba
menempa nama di dunia ini
sebelum awak akhirnya menempa nama di sini.
Semasa saya datang ke New York, saya penyanyi opera muda.
Saya mempunyai kontrak dengan Houston Grand Opera
yang membikin produksi Porgy and Bess.
Saya mengejar impian zaman kanak-kanak
untuk menjadi penyanyi opera lelaki Amerika Afrika pertama
yang merentasi dunia sebagai bintang antarabangsa.
Itulah yang saya mahu.
Apa yang saya tak faham adalah terdapat penindasan
di mana orang yang berupa seperti saya tak dibenarkan.
Saya sedar saya perlu buat perubahan,
di mana pada asasnya,
bukan saja saya perlu duduk di meja itu, tapi saya perlu memiliki meja itu.
Saya tak boleh memiliki rumah opera, tapi saya boleh memiliki restoran
dan saya buka restoran hidangan pesona Amerika Afrika pertama di New York
bernama Cafe Beulah dan ia mengubah hidup saya.
Makanan ialah penyelamat
bagi cara saya memuaskan
apa yang saya nak katakan sebagai lelaki Afrika Amerika.
Seorang kreatif. Seorang artis.
Saya suka apa yang awak cakapkan
tentang makanan sebagai satu bahasa
untuk dipelajari dan memanfaatkan bahasa itu
untuk kemajuan kita sendiri.
Awak tak boleh berkumpul dengan orang Hitam
- kalau awak tiada makanan. - Betul.
Sebab kita terikat dengan ekspresi itu.
Perkara luar biasa yang orang tak faham
tentang budaya Amerika Afrika
ialah makanan ialah mata wang.
Resipi yang unik itu
ialah cara kita cipta nilai sewaktu kita tak memiliki diri sendiri.
- Kita memiliki hidangan itu. - Betul.
Hidangan itu bukan saja berikan kita maruah dan hormat,
tapi ia mata wang.
Orang Hitam di Harlem menyelami akar umbi kulinari mereka
untuk menghasilkan peluang menguntungkan.
Seperti Lillian Harris Dean, juga dikenali sebagai Pigfoot Mary,
seorang penjual jalanan yang menjual kaki babi
kepada orang yang merindui nostalgia yang ditinggalkan di rumah.
Perniagaan yang akhirnya menjadikan dia jutawan.
Cerita-cerita seperti cerita Pigfoot Mary, resipi-resipi Pembaharuan
dan banyak perkara lain dalam sejarah kita dipelihara dengan baik
di Pusat Schomburg bagi Penyelidikan Budaya Hitam di Harlem,
yang diketuai oleh kurator Joy Bivins, wanita pertama yang berkhidmat
sebagai pengarah Pusat Schomburg dalam 40 tahun.
Apabila saya fikir tentang Pembaharuan Harlem,
saya fikir tentang Gerakan Hitam Baharu
dan detik pada awal abad ke-20 ini, betul-betul selepas Perang Dunia Pertama,
pasca emansipasi, pasca Pembinaan Semula.
Detik ini berada di ruang baharu, ruang bandar,
di mana orang Hitam menyelami diri sendiri dan kata,
"Apakah budaya kita? Apakah estetik kita?"
Kami sebuah perpustakaan penyelidikan
dan juruarkib telah kumpulkan beberapa benda untuk awak lihat.
Kita akan pergi ke arkib manuskrip dan bilik bacaan buku nadir.
Bagus. Saya tak sabar.
Saya pun tak boleh.
Semua menu, buku-buku nadir,
buku-buku masakan dan buku sebegitu yang benar-benar mencerminkan budaya kita.
Kami dah kumpulkan beberapa barang untuk awak.
Okey.
Ada banyak benda hebat untuk dibaca di meja ini.
Betul.
Semua ini wujud
disebabkan generasi-generasi seperti awak
yang telah memainkan peranan dalam pengawasan.
Saya ucap terima kasih atas perkara itu dan kerana membolehkan kami belajar.
Terima kasih.
Mari mulakan dengan apa yang ada di depan kita.
Di sini kita ada resipi Pigfoot Mary untuk kaki babi.
Ini resepi yang cukup berharga.
Resipi ini jelas sekali buat dia terkenal.
Ya, ini nampak…
- Saya sebenarnya lapar sekarang. - Ya, saya suka.
Jadi, dia cipta kuasanya sendiri,
peluangnya sendiri dan kekayaan hebat untuk diri sendiri.
Seorang wanita Hitam yang dilahirkan sebagai hamba
datang ke Harlem dan tanpa sebarang prasasti,
boleh mula menjual
bahagian-bahagian babi yang kita ada
dan yang kita biasa makan.
Jadi, saya selalu suka memikirkan
kisahnya sebagai satu kisah
mikrokosma kecil untuk wanita Hitam,
menggunakan dapur dan kemahiran kulinari mereka
sebagai alat untuk mencipta kuasa.
Betul.
Pengembaraannya dalam harta tanah sangat berjaya
hingga pada satu masa, jumlah pegangannya
dianggarkan pada 375,000 dolar. Dengan menjual kaki babi.
Babi itu memang berguna, bukan?
Yang paling lucu ialah tiga perkataan terakhir resipi ini.
- Katanya, "Kongsi sos pedas." - "Kongsi sos pedas."
- Sebab awak perlu, bukan? - Saya suka.
Selama satu abad kemudian,
jalan-jalan Harlem masih bercerita tentang makanan kita.
Penghijrahan ke Utara mencipta satu letupan budaya
yang memberi laluan kepada keusahawanan Amerika Afrika
dan sebuah kelas pertengahan baharu.
Cha McCoy ialah penduduk tempatan Harlem generasi ketiga dan pelayan wain
yang bekerja di seluruh dunia
untuk menjadikan industri minuman dan hospitaliti
lebih mudah dicapai, bertanggungjawab dan relevan.
PELAYAN WAIN & JURUPROGRAM MINUMAN
Kita di jalan bersejarah yang saya tahu serba sedikit,
tapi berikan kami sedikit lagi konteks.
Selamat datang ke Harlem.
Ini Strivers' Row
dan saya rasa perkara terpenting di tempat ini
ialah kecemerlangan orang Hitam Harlem.
Jika awak ahli politik,
pemuzik pada zaman Pembaharuan,
orang-orang yang terkenal, awaka akan pindah ke sini
untuk naikkan taraf hidup.
Ia bukan tentang ke pusat bandar.
Ia hanya tentang berjaya ke Strivers' Row.
- Saya harap kita boleh ada sesi menyanyi. - Sudah tentu.
Jadi, kenapa orang Harlem
begitu ekspresif dan sangat unik?
Apa yang berbeza di sini? Apa yang berlaku di Harlem?
Ia semangat orang yang bekerja keras.
- Ia ada dalam darah, bak kata mak saya. - Betul.
Tak kira ke mana pun saya pergi,
saya tetap pastikan saya datang sebagai orang Harlem.
Saya nak tengok beberapa tempat di kejiranan awak.
Baiklah, mari lakukannya.
PASAR HARLEM
Kita akan ke blok saya. Kita di jalan satu-tiga-sembilan
dan kita akan beli tembikai.
- Tembikai. - Daripada kawan saya.
Kami ke sekolah bersama.
Baiklah, datang melihat tembikai.
Apa khabar? Kami mesti jumpa awak. Tunjukkan penghargaan kami. Apa khabar?
- Ini Stephen. - Selamat berkenalan.
Saya beritahu dia, kita secara rasminya di Harlem
apabila kita ke gerai tembikai. Maknanya ini musim panas juga.
- Betul. - Jadi, beritahu kami apa kita ada.
Tembikai ini dari Georgia.
- Kami ke sana… - Saya juga.
Awak dari Georgia?
Baiklah. Saya dah lama di sana.
Kami buat segalanya. Kami buat jus. Kami buat mangkuk buah.
Mereka buat salad dengannya.
Mereka buat kulit Jell-O. Ia macam snek, tapi ia sihat.
Kulitnya ada khasiat paling banyak.
- Awak tahu? Bahagian hijau. - Saya tahu.
Jadi, ia sangat berkhasiat. Ia makanan unggul.
Macam mana awak boleh jual tembikai di sini?
Ia mula sebagai kerja keras. Kami tak mahu buat kerja haram.
Kami kata, "Beginilah. Saya suka tembikai."
Kami kata, "Itu perniagaan bagus." Kami belajar tentang tembikai.
Ia membawa kami ke Selatan.
Kami membesar di jalanan. Jadi, kami cari sesuatu
yang akan sediakan cara untuk keluarga kami.
Cara supaya budak-budak ini tak buat kerja haram.
Ada banyak keganasan senjata, jadi kami cuba kurangkannya.
- Betul. - Mari sini.
Baling tembikai. Saya akan bayar awak beberapa dolar. Jangan risau.
Tembikai menyediakan itu. Kemudian saya lihat hamba-hamba
yang pernah berniaga tembikai setelah mereka berhenti dihambakan.
- Tepat sekali. - Awak anak tembikai.
Saya raja tembikai.
Sekarang, setiap kali awak nampak
orang Hitam buat kekayaan untuk diri sendiri,
awak tahu apa yang akan berlaku. Mereka ejek kita.
Mereka cuba rampasnya. Mereka cuba menggugat,
merendah-rendahkan kuasa kita
apabila kita boleh sara diri.
Jadi, bagi saya, melihat awak di sini,
inilah cara kita patut menuntut semula
cerita ini, awak tahu?
- Betul. - Ya.
Apa yang ada di sini? Nampak bagus.
Ini salad tembikai. Ada tembikai merah, tembikai kuning,
bawang merah, timun, sedikit keju feta
dan ada sos vinaigret raspberi.
Kami tak lupakan awak.
- Terima kasih. - Baunya sedap.
- Terima kasih. Jemput makan. - Terima kasih.
Awak sedang makan tembikai kuning, strawberi.
Kami ada tembikai kuning benih hitam.
- Okey. - Ada Jubilee.
Jubilee?
Kemudian ada Sugar Baby.
Kemudian ada tembikai kuning.
Saya lebih suka Sangria.
- Sangria? Okey. - Ya. Sangria.
Ini Sangria? Saya perlukan Sangria.
Awak akan nampak jalur panjang pada Jubilee.
Itulah Jubilee.
Sugar Baby kecil, bulat dan gelap.
Adakah petani yang ajari awak
- tentang pelbagai jenis tembikai? - Ya, saya bersekolah sekarang.
Saya selalu belajar sebab saya budak bandar.
Ia digelar pendebunga di Selatan. Jadi, kami berurusan dengan petani Hitam.
Kami ke sana bersama petani Hitam, kemudian saya tanya mereka.
Kami tunjukkan sokongan kepada mereka.
Mereka susah di sana.
Tanah mereka akan dilelong, kemudian orang lain akan beli.
Itulah tujuan kempen ini.
Kembali, berhubung semula dengan petani Hitam.
Saya bawa trak ke sana. Kami bantu mereka tanam.
Kami ada tanah 100 ekar yang kami boleh kerjakan.
Adakah awak tahu semasa membesar
yang penjual jalanan sebahagian daripada Pembaharuan Harlem?
Adakah awak ada kaitan dengan sejarah penjual makanan di jalanan?
Tak, saya buat kerja haram. Saya jual benda yang salah.
Kami jual sesuatu yang kami tak patut jual.
Saya harap kami diperkenalkan kepada perkara itu dahulu.
Sebab itu saya buat kerja ini.
Saya dipenjarakan tiga, empat kali
dan sedar, "Kami tak perlukannya lagi."
Saya sangat berbesar hati dapat berada di sini bersama awak
dan saya sanjungi kerja awak.
Awak mengajari saya.
Awak mengajari ramai orang, jadi saya nak tekankannya
dan beritahu awak yang saya hargai kerja awak.
- Ya. Terima kasih. - Gembira bertemu awak. Terima kasih.
- Teruskan usaha. - Terima kasih, kawan.
Terima kasih, Cha. Terima kasih.
Memang seronok melihat bandar ini melalui mata penduduk Harlem,
memerhati dan menghargai semangat perniagaan Hitam
yang masih berkembang di Harlem hari ini.
Pembaharuan Harlem ialah zaman ekspresi seni dan budaya yang mendalam.
Sebagai bekas pelayan wain, saya tahu apa yang ada di dalam gelas
boleh mengajari kita macam-macam tentang sejarah kita.
Pada tahun 1920-an,
kedai arak haram, kelab dan dewan tarian
sebahagian daripada subbudaya Harlem.
Warisan itu masih hidup hari ini
di 67 Orange Street, sebuah bar tempatan yang dimiliki orang Hitam di Harlem
dengan kemistikan yang menyerupai kedai arak haram Pembaharuan.
Saya bercakap dengan pemiliknya, Karl Franz Williams
dan pakar koktel berpengaruh, Tiffanie Barriere,
yang dianugerahkan penghormatan tertinggi dalam industri minuman,
tentang peranan spirit dalam kisah kita.
Bagaimanakah tradisi spirit Hitam bermula di Harlem?
Larangan dikenakan betul-betul semasa Pembaharuan.
Itulah tempoh masa di mana tenaga kreatif
yang hebat lahir di kawasan ini.
Kartunis E. Simms Campbell
kartunis Hitam pertama yang karyanya diterbitkan.
Dia buat peta yang digelar peta hiburan malam hari Harlem.
Dia sangat deskriptif. Dia kata, "Inilah lelaki ganja."
"Di sinilah kelab malam. Yang ini dibuka pukul dua pagi."
Apa yang tiada dalam peta ini ialah kedai arak haram.
Ia tiada dalam peta ini sebab ada lebih 500 kedai arak haram,
jadi tak sukar untuk cari satu. Ada lebih banyak kedai arak haram
di Harlem berbanding dengan di bandar lain.
Zaman Larangan ialah latar belakang bagi apa yang… Ia cahaya dan api
di sebalik Pembaharuan Harlem, kerana sekarang tiada lagi tempat
yang bagus untuk hiburan.
Bandar selebihnya dalam sekatan. Pusat bandar berhenti.
Di Harlem, hiburan malam hari berterusan
dan ada ramai artis dan cendekiawan terkenal
yang sudah ada di sini.
Pada masa yang sama hal ini berlaku,
di Selatan, banyak bandar Hitam di Selatan yang cantik
terkenal kerana arak seludup mereka atau menanam oat,
menanam rai atau jagung untuk buat antara arak haram terbaik
dan mungkin diseludup ke Utara.
Kita tidak lagi menjadi hamba pada masa ini,
jadi ia perkara yang masyarakat Hitam boleh buat untuk cari duit.
Membuat arak sangat menguntungkan.
Kita sudah buat begini sejak…
Ya, kita buat bir yang enak di Afrika.
Kita mahir dalam pekerjaan itu.
Kita mengusahakan tebu dan salah satu keluaran sampingan
dalam mencipta gula daripada tebu ialah molases, bukan?
Itulah permulaan rum.
Saya rasa ada rasa bangga untuk bawa rumah ke rumah ini.
- Ya. - Untuk hidup.
Wanita Selatan macam saya perlu buat minuman.
- Betul. - Saya perlu.
Minuman telah lama menjadi
simbol bagi "Datanglah rumah saya, saya ada sesuatu untuk kalian,"
semangkuk minuman enak
dan dalam komuniti Hitam, kita lihatnya di gereja.
Ia di kolej. Ia di rumah nenek.
Keluarga saya berasal dari Caribbean
dan Planter's Punch,
Bajan Rum Punch, sebahagian besar budaya kami.
Sudah tentu.
- Ada banyak sejarah di sini. - Ya.
Tom Bullock, yang merupakan
salah satu sarjana Hitam penting dalam kesarjanaan koktel.
Dia tulis buku koktel pertama
yang diterbitkan oleh orang Amerika Afrika.
Kami tak tahu banyak tentang cerita Bullock.
Kami rasa dia dari Selatan
dan dia datang melalui laluan rel ke Midwest, tapi…
Buku itu bertajuk The Ideal Bartender.
Hal ini bermakna dia buat koktel terbaik
dan penghormatan sebegitu
yang dilihat di sebalik bar buat saya rendah hati untuk jadi pelayan bar,
buat minumannya dan minum minumannya.
Saya berikan awak sedikit aromaterapi dengan minuman Tom Bullock ini.
Bukan saja pelayan bar di sebalik bar,
tapi katerer juga ada bahan seperti sitrus dan buah,
apa saja yang segar di atas kapal
dan buatnya dalam kumpulan kerana kita ada banyak kerja.
Sebelum pengundi, presiden, penceramah atau penulis naik kapal.
Istimewanya dapat menunjukkan sesuatu
yang bukan hanya gaya dan etika awak, tapi juga kesegaran taman awak di luar.
Jadi, Selatan menghidangkan apa yang masuk dari pelabuhan,
sebab itu saya akan letak sedikit wain Madeira.
Saya cuba merasai setiap komponen individu
dan menghargai hakikat yang gabungannya sangat sempurna.
Kita ada buah segar yang ada jus enak.
Sitrus mengimbangkan kemanisannya,
tapi ini satu kaedah yang kita tahu berasal dari rumah.
Kita tahu masam dan manis serta-merta.
Kita tahu cara untuk kata rasanya perlu seimbang.
Kita juga tahu cara untuk hidangkannya dengan betul.
Kita boleh menyatukan bahan-bahan ini tanpa sebarang masalah
dan biarkan ia supaya semuanya boleh dilembutkan.
Tiffanie, awak bercakap tentang sesuatu
yang lebih berkaitan daripada apa yang awak sedar
apabila awak mula bercakap tentang kita sebagai,
terima kasih, kawan, keturunan pembuat dan pengedar arak haram.
Saya tak pernah berpeluang jumpa datuk saya.
Dia dilahirkan pada tahun 1907.
DATUK STEPHEN
Salah satu perkara yang baru saja saya tahu
ialah dia bukan saja
dalam perniagaan memindahkan alkohol
untuk Capone.
Jadi, ini cerita yang hebat.
Pada satu masa, dia mencari jalan
untuk menyara hidup di tempat baharu di Utara.
Dia berjumpa "gengster"
dan menjadi pemandu Capone.
Kemudian, ada sebuah trak yang dipintas.
Ada penembakan. Dia terselamat.
- Teruskan. - Okey.
Tapi dia putuskan untuk keluar
daripada perniagaan pengedaran.
Itulah yang menyebabkan dia jadi porter,
tapi dia juga buat arak haram di bilik bawah tanah
untuk penguatkuasa undang-undang sebagai perlindungan untuk keluarganya.
Apabila saya tahu tentang ini, jelas sekali saya teringat akan satu masa,
warisan yang sangat indah ini,
tapi ia sangat berkaitan dengan apa yang awak cakap,
yang kita sentiasa terlibat dalam kerja ini,
malah ketika kerja ini dibuat secara sulit.
Kedai arak haram di sini juga begitu.
Ia tempat untuk kita berkongsi maklumat,
berkongsi idea, jalin hubungan.
Perkara itu juga sebahagian daripada budaya
pada zaman ini yang saya ingin tahu.
Betul, bar ialah ruang yang kita mahu jadikan
ruang komunal yang selesa, terutamanya untuk komuniti Hitam.
Seperti wanita yang duduk di bar.
Kita tak nampak wanita duduk di bar sehingga tahun 40-an dan 50-an.
Dalam komuniti queer Hitam juga,
ada yang jadi homoseksual di khalayak ramai dan orang mengahwini
orang lain jantina
sementara bercinta dengan orang sama jantina.
Kita selalu nampak itu dalam sastera dan dalam puisi,
menyembunyikan kisah tentang siapa diri awak sebenar.
Semua itu berlaku di bar,
tapi adakala, ia ruang yang selamat dan menyeronokkan dulu.
- Ya. - Ya.
- Mari raikan itu. - Salut.
Salut untuk itu.
Salut.
Minum.
Walaupun Pembaharuan Harlem disambut
sempena ekspresi artistik orang Hitam,
ia juga waktu kita saling menyokong satu sama lain
dan mencipta ruang selamat
untuk membina dan menjaga komuniti.
Kira-kira sejam dari utara Harlem ialah rumah agam Puan C.J. Walker,
wanita Hitam pertama di Amerika Syarikat
yang menjadi jutawan yang berjaya atas usaha sendiri,
yang dia buat dengan menghasilkan produk rambut
yang dijual secara terus kepada dan oleh wanita Hitam di seluruh negara.
VILA LEWARO IRVINGTON, NEW YORK
Hartanah yang dipanggil Villa Lewaro itu
ialah oasis di mana dia dan anak perempuannya, A'Lelia Walker,
membina warisan dan pusat baharu bagi kecemerlangan orang Hitam.
A'Lelia Walker menganjurkan pertemuan dengan artis seperti Zora Neale Hurston,
James Weldon Johnson,
W.E.B Du Bois dan Langston Hughes.
PENYAJAK & PENULIS LAKONAN
Pertemuan ini menginspirasikan kreativiti dan komuniti.
Pada satu tengah hari musim panas, A'Lelia Bundles,
cicit perempuan A'Lelia Walker, telah menjemput saya,
Alexander Smalls, Cha McCoy
dan penyampai berita radio bersara, Dean Schomburg,
PENGASAS, PUSAT SCHOMBURG
…cucu lelaki Arturo Schomburg,
lelaki yang koleksi peribadi dan artifak seni Hitamnya
menjadi asas bagi Pusat Schomburg.
Istimewanya dapat berada di bilik ini bersama kalian.
Semasa A'Lelia Walker mengadakan parti Empat Julai
untuk Presiden Liberia pada Julai 1921,
ada bunga api di teres,
muzik langsung dengan Ford Dabney, salah satu ahli orkestra terbaik era itu.
Dia tak dijemput ke Rumah Putih,
tapi dia dijemput ke Vila Lewaro.
Jadi, ini Rumah Putih kita.
- Saya suka itu. - Saya suka itu.
Rasa macam kita di Rumah Putih Hitam.
Candeliernya sangat serupa dengan candelier di Bilik Timur.
Ya.
Dia, sudah tentu, menganjurkan parti semasa Larangan.
Tapi dia sentiasa ada pengedar arak haram terbaik
dan sentiasa ada champagne terbaik.
Saya boleh katakan, dengan semua kehebatan gadis Hitam
yang kita raikan hari ini di rumah Puan C.J. Walker,
kita patut pastikan kita minum champagne.
Tepat sekali. Boleh awak beritahu kami
tentang warisan kulinari A'Lelia?
Puan C.J. Walker,
dilahirkan dengan nama Sarah Breedlove di sebuah ladang di Delta, Louisiana,
pada tahun 1867,
telah memulakan hidup sebagai tukang cuci tak berpelajaran,
yang kemudiannya menjadi tukang masak,
yang kemudiannya memulakan syarikat penjagaan rambut
dan mengupah beribu wanita dan menjadi jutawan.
Tapi bahagian yang penting ialah tukang masak,
sebab itulah cara dia buat duit sampingan semasa dia mulakan perniagaannya.
Apabila dia mula ada duit,
sudah tentu dia upah tukang masak dan apabila dia dapat adakan parti,
dia selalu upah katerer Hitam.
Kemudian, A'Lelia Walker memulakan sebuah tempat bernama The Dark Tower.
Ia ruang Pembaharuan Harlem yang ikonik.
Tempat itu di rumahnya di 136th Street.
Dia hidangkan spageti yang terkenal
semasa pertemuan pertama sebuah kumpulan penulis muda
yang merangkumi Countee Cullen,
Langston Hughes dan Wally Thurman,
ketika mereka bercakap tentang mencipta The Dark Tower.
Mereka akan ada penaung-penaung yang akan menderma wang,
kemudian artis-artis boleh sertainya untuk satu dolar setahun
dan pada dasarnya, makan semua makanan. Itulah konsepnya.
Awak berdua datang daripada legasi
dengan sejarah keluarga sendiri dalam mengkatalog budaya Hitam.
Arturo Schomburg ialah datuk saya.
CUCU LELAKI, ARTURO SCHOMBURG
Dia pengumpul segala perkara yang ada kaitan dengan budaya Hitam.
Dia mahu pastikan semua orang faham
bahawa kita sebagai rakyat telah memberi sumbangan besar dan penting
kepada masyarakat awam.
Antara perkara yang dia cadangkan ialah buku masakan.
Ada beberapa resipi yang diturunkan.
Saya ada surat di mana Puan Walker sedang menggambarkan Stu Brunswick.
Cara buat aiskrim. Ada sangat banyak perincian.
Makanan sangat penting bagi dia dan ia juga penting bagi ibunya.
Apabila mereka lelong hamba di atas platform,
salah satu titik jualan ialah, "Kamu tahu masak?"
Pemilik hamba akan jawab soalan itu.
Mereka bukan manusia. Mereka ternakan.
Broker hamba yang menjual mereka
akan beritahu apa yang mereka boleh buat.
- "Dia pandai memasak." - Jadi, itu akan menambah nilai mereka.
- Ya, sudah tentu. - Betul.
Saat kita duduk di rumah agam ini
dan kita di rumah wanita Hitam pertama
yang menjadi jutawan di negara ini,
saya tertanya-tanya akan cara makanan
digunakan untuk berkomunikasi dengan orang Hitam
tentang kelas, akses,
keistimewaan, kemewahan dan perkara-perkara lain.
Baguslah kita sedang makan udang karang.
Ya.
Kerana udang karang makanan kegemaran A'Lelia Walker.
Dia suka makan malam makanan laut,
tapi gabungan udang karang dan champagne
sangat penting dalam kisahnya.
Dia pergi ke sebuah parti hari jadi pada Ogos 1931
di pantai di Long Branch.
Ia pusat peranginan.
Ia seperti Martha's Vineyard sekarang. Di situlah presiden bercuti musim panas.
Setiap kali ada orang putih kaya
semasa abad itu, sentiasa ada komuniti Hitam
yang sama sebab seseorang perlu masak untuk mereka.
Seseorang perlu bersihkan untuk mereka. Seseorang perlu layan mereka.
Dia pergi ke parti hari jadi itu
dan mereka berada di pantai. Mereka makan udang karang,
kek coklat dan champagne.
Dia ada tekanan darah tinggi.
Dia menghidap strok beberapa tahun sebelumnya,
tapi dia pulih sepenuhnya.
Tapi selepas hari yang indah ini dengan udang karang dan champagne,
dia kembali ke kabinnya
dan terbangun pada waktu malam dan mengalami strok. Dia mati.
Sedihnya dia mati,
tapi dia buat sesuatu yang dia suka hingga saat akhir.
Dia tak buang masa.
Pengebumiannya hebat. Ada beribu orang
yang datang ke Rumah Pengebumian Howell
di 138th Avenue dan 7th Avenue.
Ada satu perarakan kereta ke Tanah Perkuburan Woodlawn.
Ada juruterbang Hitam, Hubert Julian,
yang terbang di atas kubur itu dan jatuhkan bunga kegemarannya
ke atas kubur
sementara semua orang berdiri di sekeliling.
Tapi udang karang dan champagne makanan terakhirnya.
Udang karang ialah hidangan biasa untuk orang Amerika Afrika.
Harganya murah dan orang putih tak berminat dulu.
Jadi, mereka makan udang karang, tiram dan udang
sebab ia senang ditangkap.
Semua barang ini menjadi mahal
kerana ia telah ditemukan oleh orang putih.
Jadi, harga udang dan grit naik
daripada lima dolar sepinggan kepada 30 dolar.
Ini satu fenomena budaya yang sebahagian daripada diri kita.
Sebagai orang yang belajar di sekolah kulinari
di bawah pendidikan hierarki Perancis
yang tegas yang memberitahu saya,
"Ini sesuai dengan itu. Itu sesuai dengan ini,"
saya memisahkannya
daripada hakikat bahawa kalian cuba beritahu saya
ini makanan mewah sekarang,
tapi semasa kami makan udang karang dan tiram,
ia makanan biasa.
Kemudian, kita percayainya
sebagai komuniti dan fikir makanan itu bukan untuk kita.
Padahal, kita yang menciptanya.
Banyak kisah kita telah disekat.
Namun, bagaimana orang boleh tahu siapa mereka
jika mereka tak tahu siapa mereka dahulu?
Kitalah yang perlu tuntut semula kisah nenek moyang kita.
- Untuk nenek moyang. - Untuk nenek moyang.
Minum.
Meskipun ada budaya bertenaga yang dicipta semasa Pembaharuan,
berjuta-juta orang Hitam masih pulang dari Perang Dunia Kedua
dan ditindas secara berleluasa.
Ia masa untuk berlawan secara strategik demi kebebasan kita.
KOLEJ MOREHOUSE DIASASKAN PADA 1867 - KELAS 1951
Daripada mesyuarat perancangan teratur kepada bantahan hebat,
sebuah gerakan kebertanggungjawaban sedang dicipta.
Di Atlanta, terdapat tunjuk perasaan kaunter makan tengah hari
yang kurang terkenal
yang diketuai sekumpulan aktivis pelajar HBCU
yang ceritanya saya tak tahu hinggalah sekarang.
Usaha mereka mengubah
haluan sejarah negara ini selamanya.
Terjemahan sari kata oleh Siti Salmi